ड्रेसिंग रूम में फसाद, खिलाड़ियों में हाथापाई  
सालगांवकर से आई लीग फुटबाल के 12वें दौर में 0-4 से हारने के बाद ईस्ट बंगाल के ड्रेसिंग रूम में गर्मागर्मी देखी गई और खिलाड़ियों में हाथापाई की नौबत आ गई।
सालगांवकर से आई लीग फुटबाल के 12वें दौर में 0-4 से हारने के बाद ईस्ट बंगाल के ड्रेसिंग रूम में गर्मागर्मी देखी गई और खिलाड़ियों में हाथापाई की नौबत आ गई।
	कप्तान मेहताब हुसैन को 16वें मिनट में लालकार्ड मिलने के बाद ईस्ट बंगाल को 10 खिलाड़ियों के साथ ही खेलना पड़ा। बहस ऑस्ट्रेलियाई स्ट्राइकर टोलगे ओज्बे और मिडफील्डर हुसैन के बीच हुई। ओज्बे ने लाल कार्ड और हार के लिए हुसैन को दोषी ठहराया।
	दोनों के बीच जमकर बहस हुई और हाथापाई तक बात पहुंच गई। बाद में दूसरे खिलाड़ियों ने उन्हें अलग किया।
	सालगांवकर के एक अधिकारी ने बताया कि इस झगड़े ड्रेसिंग रूम की दो कुर्सियां टूट गई। इससे पहले भी ओज्बे ने यहां पांच दिसंबर को स्पोर्टिंग क्लब गोवा से मिली हार के बाद एक मैदानकर्मी को पीट दिया था।